চতুর্কুমাররা ছিলেন সৃষ্টিকর্তা ব্রহ্মার প্রথম চারজন মানসপুত্র৷ ব্রহ্মা সমস্ত বিশ্ব সংসার সৃষ্টির দায়ভার গ্রহণ করলে তিনি প্রথমেই তার নিজের দেহাংশ ব্যবহার করে এমন কিছু সৃৃষ্টি করেন যা বা যারা তার সেই ক্ষত নিরাময় করতে পারবে৷ কুমারগণ ছিলেন প্রথম সৃষ্ট সেই জীব৷ তারা ব্রহ্মার মন থেকে সৃষ্ট হয়েছিলেন এবং তারা শিশুকুমার রূপে অবতীর্ণ হন৷ ব্রহ্মা তাদেরকে তাঁর পরবর্তী সৃৃষ্টির সুশ্রুষা করতে বললে তারা তাদের পিতার বাক্য না মেনে তারা বিশ্বজুড়ে সমস্ত জীবজগতের মধ্যে সত্ত্বগুণের প্রকাশ করতে এবং চিরজীবন দেবার্চনা করে কৌমার্য বজায় রাখতে অধিক উদ্যোগী হন৷ The "ভাগবত পুরাণে" উল্লেখ রয়েছে চতুর্কুমার তাদের পিতা ব্রহ্মার কথা মানতে নারাজ হলে ব্রহ্মা ক্রোধান্বিত হন এবং তার ক্রোধ থেকে রুদ্র (যিনি ছিলেন শিবের আরেক রূপ) সৃষ্টি হয়৷ আবার মতান্তরে বিষ্ণুর প্রতি ব্রহ্মার তপস্যায় বিষ্ণুদেব খুশি হয়ে তার চারপুত্র হিসাবে চতুর্কুমার রূপে জন্ম নেন৷ "দেবীভাগবত পুরাণ" এবং "ভবিষ্যপুরাণের" মতো গ্রন্থগুলি অনুসারে চতুর্কুমার ব্রহ্মারও পূর্বে সৃৃষ্ট (জীবনচক্রে চতুর্কুমার সৃষ্টি করে ব্রহ্মার মৃত্যু হয় এবং আবার তিনি জন্মলাভ করেন৷) 

চতুর্কুমারের বৈকুণ্ঠভ্রমণ
নামসমূহ
সনৎকুমার
জন্ম ও উদ্দেশ্য